OpenLLM-France/wikimedia huggingface dataset:
# J.J. Abrams

Jeffrey Jacob "J. J." Abrams (bet ganet d'ar 27 a viz Even 1966) a zo ur sevener-produer-skrivagner filmoù ha heuliadoù skinwel amerikan anavezet evit e oberennoù skiant-faltazi pe jeu.
Abrams en deus bet skrivet pe produet filmoù araok mont da eil sevener an heulienn skinwel Felicity (1998–2002). Bet eo bet ivez krouer an heulienn skinwel Alias (2001–2006) ha eil sevener Lost (2004–2010), Fringe (2008–2013), Undercovers (2010) ha produer evit an heuliennoù skinwel Person of Interest (2011–deiz-ha-hiziv) ha Revolution (2012–2014), gant lod heuliennoù all.
Bet eo bet sevener war filmoù evel Star Trek (2009) ha Star Trek Into Darkness (2013), pe Mission: Impossible III (2006) ha Super 8 (2011). Bet eo sevener ar film da zont Star Wars: The Force Awakens (2015), ar c'hentañ film o welet krouidigezh un heuliad filmoù nevez Star Wars. Abrams en deus bet produet ar filmoù Cloverfield (2008), Morning Glory (2010), ha Mission: Impossible – Ghost Protocol (2011). C'hoariet en deus ur rol er film Six Degrees of Separation.
Kalzig filmoù sevenet pe produet gantañ a zo bet embannet gant Paramount Pictures, padal a-fed heuliennoù skinwel e vezo dre Warner Bros Television ha Touchstone Television.
Evit ar skinwel en deus krouet :
* Felicity (1998-2002) ;
* Alias (2001-2006) ;
* Lost (2004-2010) ;
* Fringe (2008-2013) ;
* Undercovers (2010).
Evit ar sinema en deus sevenet :
* Mission: Impossible III (2006) ;
* Star Trek (2009) ;
* Super 8 (2011) ;
* Star Trek Into Darkness (2013).
Sevenet e vo gantañ Star Wars; Episode VII a-benn 2015.
Produet en deus ivez :
* Cloverfield (2008) ;
* Morning Glory (2010) ;
* Mission: Impossible - Ghost Protocol (2011).
# J. Kornreich

J. Kornreich a zo ur mestrc'hoarier echedoù belgiat.
Kampion Belgia e Brusel e 1932 (5/8) eo bet.
# J'élève mon enfant en breton

« J'élève mon enfant en breton » zo ul levr gallek gant Mikael Madeg diwar-benn an desevel bugale e brezhoneg, embannet gant Emgleo Breiz e 2011.

## Levrlennadur

* J'élève mon enfant en breton, Embannadurioù Emgleo Breiz, 16 a viz Gwengolo 2011.
# J.M. Barrie

Sir James Matthew Barrie, bet ganet d'an 9 a viz Mae 1860 en Ceathramh Mòr (Aonghas, Bro-Skos) hag aet da Anaon d'an 19 a viz Mezheven 1937 e Londrez (kêr-benn Bro-Saoz), a oa un dramaour hag ur skrivagner skosat.
Gantañ e voe krouet an dudenn Peter Pan, en e romant The Little White Bird deuet e-maez e miz Du 1902 evit ar wech kentañ.

## Notennoù

* ↑ Kirriemuir an anv saoznek, Cearan Mhoire an anv iwerzhonek.
# J'avais deux amis

J'avais deux amis (Daou vignon am boa) a zo ur ganaouenn c'hallek gant Eddy Mitchell hag a voe embannet en ur bladenn pevar zitl gant an ti-embann pladennoù Barclay e miz Ebrel 1965. Lod eo eus an albom Du rock 'n' roll au rhythm 'n' blues ivez, deuet e-maez e 1965. Azasaet e voe diwar don St. James Infirmary, ur sonenn folk stadunanat dianav ar saver anezhi, ha lakaet gerioù warnañ gant ar c'haner-sonaozer gall Jacques Chaumelle (1931-2013).
A-viskoazh ez eo bet sot ha levezonet-mat Eddy Mitchell gant ar rock 'n' roll stadunanat. Evel ma oa ar c'hustum d'ar mare ma krogas Mitchell da ganañ e reas gant sonennoù saoznek kanet pe savet gant arzourien estren all, stadunanat evit an darn vrasañ anezhe :
azasaet e galleg evitañ. Se zo kaoz e voe kanet J'avais deux amis gantañ, un nebeud bloavezhioù war-lerc'h an daou zarvoud reuzus a c'hoarvezas e dibenn ar bloavezhioù 1950/penn-kentañ ar bloavezhioù 1960.

## 3 a viz C'hwevrer 1959

Goude ur sonadeg bet dalc'het e Clear Lake (Iowa, Stadoù-Unanet Amerika) e tapas Buddy Holly, Ritchie Valens ha The Big Bopper (1930-1959) ar c'harr-nij a dlee o c'has da Fargo (North Dakota). En em frikañ ouzh an douar a reas an avion just war-lerc'h an dibradañ : koll o buhez a reas an holl arzourien hag o levier Roger Peterson. Anavezet eo an deiz-mañ evel The Day the Music Died (An deiz ma varvas ar sonerezh). Daoust ha m'en devoa kemeret perzh Dion and the Belmonts er sonadeg e Clear Lake ne oa ket ar strollad er c'harr-nij dre n'o devoa ket aez a-walc'h e dri ezel da baeañ o bilhedoù... Gerioù J'avais deux amis : « Un avion surgissant de l'ombre S'est écrasé dans un bruit d'enfer Un avion surgissant de l'ombre M'a privé de Buddy à jamais. »
Div ganaouenn gant Buddy Holly — Not Fade Away ha Peggy Sue (1957) — a voe azasaet e galleg — Comment ça fait ha Peggy Sue — evit ma vijent kanet gant Eddy Mitchell.

## 16 a viz Ebrel 1960

Bez' e oa Eddie Cochran, e zanvez-pried Sharon Sheeley (1940-2002) ha Gene Vincent en un taksi pa darzhas unan eus bandennoù-rod ar c'harr-tan. Ne voe ket blenier an taksi evit mirout ouzh e garr a vont a-benn ouzh ur gleuzeur-straed e Rowden Hill (Chippenham, Wiltshire, Bro-Saoz). Gwall c'hloazet e voe Sheeley ha Vincent ; kaset e voe Eddie Cochran da ospital Bath (Somerset) ma'z eas da Anaon antronoz. Gerioù J'avais deux amis : « Un taxi aux portes de Londres Dérapant sur la chaussée mouillée Un taxi aux portes de Londres M'a fait perdre Eddy à tout jamais. »
Peder c'hanaouenn gant Eddie Cochran — Cherished Memories (1950), C'mon Everybody (1958), Somethin' Else (1959) ha Three steps to heaven (1960) — a voe azasaet e galleg — Jolie mélodie, Comment vas-tu mentir ?, Elle est terrible ha J'irai au paradis — evit ma vijent kanet gant Eddy Mitchell.

## Selaou J'avais deux amis...

* ...kanet war al leurenn gant Eddy Mitchell, e miz Meurzh 1965, en abadenn skinwel Tête de bois et tendres années.

## Notennoù ha daveennoù

* ↑ A-gevret gant J’ai perdu mon amour, Tu ne peux pas ha Si tu n’étais pas mon frère.
* ↑ Un tamm brud a voe roet dezhi pa voe sonet ha kanet gant Louis Armstrong (1901-1971) e 1928.
* ↑ Diwar gerioù American Pie (1971) gant Don McLean (1945-).
# J. K. Rowling

Ur skrivagnerez saoz eo Joanne Rowling, (pe J. K. Rowling, hervez hec'h anv-pluenn, p'he deus dibabet Kathleen, anv-bihan he mamm-gozh, da eil anv-bihan evit an embann).
Un 325 milion bennak a skouerennoù eus he levrioù zo bet gwerzhet er bed a-bezh, ha dreist-holl istorioù Harry Potter. Troet eo bet ar romantoù e 74 yezh ha skignet e 200 bro.

## Buhez

D'an 31 a viz Gouere 1965 e Yate (Gloucestershire) e voe ganet, eus Ann Volant (1945-1990) ha Peter John Rowling (1945—), un ijinour e ti Rolls-Royce

## Oberennoù
### Rummad Harry Potter

* Harry Potter and the Philosopher's Stone, Bloomsbury, 1997
* Harry Potter and the Chambr of Secrets, Bloomsbury, 1998
* Harry Potter and the Prosoner of Azkaban, Bloomsbury, 1999
* Harry Potter and the Goblet of Fire, Bloomsbury, 2000
* Harry Potter and the Order of the Phoenix, Bloomsbury, 2003
* Harry Potter and the Half-Blood Prince, Bloomsbury, 2005
* Harry Potter and the Deathly Hallows, Bloomsbury, 2007

#### Deveret diouzh Harry Potter

* Fantastic Beasts and Where to Find Them, 2001
* Quidditch Through the Ages, 2001
* The Tales of Beedle the Bard, 2008
* Harry Potter prequel, 2008

### Labourioù all

* The Casual Vacancy, 2012

#### Rummad Cormoran Strike

Embannet dindan an anv-pluenn « Robert Galbraith »
* The Cuckoo's Calling, 2013
* The Silkworm, 2014
* Career of Evil, 2015
* Lethal White, 2018

## Filmoù

* (en) : J. K. Rowling - A Year In The Life

## Notennoù

* ↑ The Oprah Winfrey Show, 10/01/2010 (en)
* ↑ Ancestry of J. K. Rowling (en)
* ↑ The New Yorker, 01/10/2012 (en)
* ↑ E kembraeg : Harri Potter a Maen yr Athronydd , 2003, troet gant Emily Huws, ISBN 0-7475-6930-4 ; e brezhoneg : Harry Potter ha Maen ar Furien, 2012, troet gant Mark Kerrain; ISBN 978-2-36312-008-3
# Gədəbəy

Gədəbəy zo ur rayon eus Azerbaidjan, e kornôg ar vro, krouet e 1930.
g • ka • ke Rannoù melestradurel Azerbaidjan :
| Rayonoù | Abşeron · Ağcabədi · Ağdam · Ağdaş · Ağstafa · Ağsu · Astara · Babək · Balakən · Bərdə · Beyləqan · Biləsuvar · Cəbrayıl · Cəlilabad · Culfa · Daşkəsən · Füzuli · Gədəbəy · Goranboy · Göyçay · Göygöl · Hacıqabul · İmişli · İsmayıllı · Kəlbəcər · Kəngərli · Kürdəmir · Laçın · Lənkəran · Lerik · Masallı · Neftçala · Oğuz · Ordubad · Qax · Qazax · Qəbələ · Qobustan · Quba · Qubadlı · Qusar · Saatlı · Sabirabad · Salyan · Samux · Sədərək · Siyəzən · Şabran · Şahbuz · Şamaxı · Şəki · Şəmkir · Şərur · Şuşa · Tərtər · Tovuz · Ucar · Xaçmaz · Xızı · Xocalı · Xocavənd · Yardımlı · Yevlax · Zaqatala · Zəngilan · Zərdab |
| Kêrioù | Bakı · Gəncə · Lənkəran · Mingəçevir · Naftalan · Naxçıvan · Sumqayıt · Şəki · Şirvan · Şuşa · Xankəndi · Yevlax |
# HBO

Home Box Office (HBO) zo ur roudedad chadennoù skinwel stadunanat dre goumanant perc'hennet gant WarnerMedia Studios & Networks hag ab embregerezh Home Box Office, Inc. Darn eus ar programoù zo reoù dudi, evel filmoù bet embannet er sinema, stiradoù skinwel, filmoù skinwel, diell-filmoù hag abadennoù sonerezh pe fent.
HBO eo ar servij skinwel dre goumananant koshañ e Stadoù-Unanet Amerika. Kroget e oa da skignañ d'an 8 a viz Du 1972.
# Gʻ

Ul lizherenn latin ispisial eo Gʻ, gʻ implijet gant an ouzbekeg evit skrivañ ar son kensonennel [ʁ].
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# H1Z1

H1Z1 zo ur c'hoari video doare free-to-play hag emgannañ battle royale sevenet hag embannet gant Daybreak Game Company. Kroget e oa bet seveniñ ar c'hoari ur wech ma oa bet rannet ar c'hoari H1Z1 e daou steuñv disheñvel e 2016: H1Z1: Just Survive hag H1Z1: King of the Kill. E miz Here 2017 e oa savet daou c'hoari disheñvel, gant Just Survive o tilezel an anv H1Z1, ha King of the Kill adtitlet H1Z1 nemetken.
Goude tri bloaz gant ar stumm early access war ar savenn Microsoft Windows, e voe embannet ofisiel e stumm ur c'hoari video free-to-play e miz C'hwevrer 2018. H1Z1 a zo bet embannet ivez war PlayStation 4 e miz Mae 2018, hag embannet e vo war Xbox One diwezatoc'h.

## Doare c'hoari

H1Z1 zo ur c'hoari doare battle royale lec'h ma vez 150 c'hoarier d'ab uhelañ o klask bezañ ar c'hoarier bev diwezhañ goude ur c'hrogad emgannañ betek ar marv. Ar c'hoarierien a 'hell c'hoari o-unan, dre daouad pe en ur strollad pemp. Ar pal pennañ a zo bezañ ar c'hoarier bev diwezhañ pe ar skipaiilh bev ziwezhañ.
E-penn kentañ ur c'hrogad harzlammet eo ar c'hoarierien eus poentoù fiñv a-us d'ar gartenn. Ur wech erruet war an dachenn, ret eo ezho klask un doare evit en em zifenn. Kalz doareoù a zo evit en ober This eus pakañ un arm kavet ha chaseal ar c'hoarierien all, en em guzhañ a laoskel ar c'hoarierien en em lazhañ etrezo. Bez ez eus karbedoù un tammig pep lec'h war ar gartenn. An tu a zo gant ar c'hoarierien da flastrañ ar c'hoarierien all pe da derc'hout kuit prim gante. Tu 'zo d'ar c'hoarierien a c'hell kavout objedoù lies evit dreistbevañ: armoù, dafar, trousennoù yerc'hed.
Er c'hoari e vez ivez ur sistem sevel objedoù adal ar materioù a vez kavet gant ar c'hoarierien. An tu a zo ivez da implij un ostilh pe un objed ha disrannañ anezhañ evit sevel reoù all evel lien pe ur roched hobregon.
A-fur ma bad ar c'hrogad, ur gaz ampoezonet a grog da leuniañ ar gartenn. Gloazet e vez ar c'hoarierien tapet er goumoulenn gaz. Goustadik e ya war zigresk lec'hioù ar agrtenn a vez tu implij, ar c'hoarierien a zo rediet neuze da stourm etrezo. Efedoù ar gaz a ya war war fonunusaat e efedoù war ar c'hoarierien gant an amzer o redek. Pa vez tost echuet ar match e teu da vezañ marvus.

## Liammoù diavaez

* Lec'hienn ofisiel H1Z1
# HBC Naoned

Handball Club de Nantes eo anv ar c'hlub handball pennañ e kêr Naoned.
Berzh a ra ar skipailh abaoe m'eo pignet er rummad kentañ, e 2008. E-touez ar skipailhoù gall gwellañ eo. Maout Kib ar C'hevre a yeas gantañ e 2015. Bep bloaz e vez HBC Naoned ar skipailh o tesachañ ar muiañ a arvesterien a-hed ar bloaz (muioc'h eget 100.000). E miz Kerzu 2014 e c'hoarias a-enep skipailh ar PSG en Hall XXL, e-kichen ar Beaujoire: ar wech kentañ e oa d'ur c'hrogad handball tolpañ kement a dud e istor ar c'hampionad gall. En deiz-se en em gavas 10.753 a arvesterien er sal nevez-flamm.
Glas-ruz ha melen eo livioù ar skipailh. War ardamez ar c'hlub ez eus tri erminig, ha c'hoarierien an H zo erminigoù war o roched ivez. Ur gwenn-ha-du zo staget ouzh ur voger eus an Trocardière, ar sal e-lec'h ma c'hoari ar skipailh, e Reudied.

## Liammoù diavaez

* (fr) Lec’hienn ofisiel ar c’hlub
# Gŵyr

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gŵyr zo un anv kembraek a gavaer e lec'hanvadurezh Kembre.
* Kombod Gŵyr - unan eus kombodoù ar vro er Grennamzer
* Priñselezh Gŵyr - ur briñselezh kozh
* Penrhyn Gŵyr - anv kembraek ledenez Gŵyr, e-kichen Abertawe
* Ysgol Gyfun Gŵyr - skol eil derez kembraek kentañ Abertawe
* anv pastell-vouezhiañ al ledenez eo ivez
# HADOPI

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ar ger HADOPI (Haute Autorité pour la diffusion des œuvres et la protection des droits sur Internet) a c'hell ober dave da meur a lezenn pe d'un aozadur :
* Haute autorité pour la diffusion des œuvres et la protection des droits sur internet
* Loi Hadopi, anvet ivez « Création et Internet » hag en deus krouet aotroniezh se.
* Loi Hadopi 2, lezenn hag a peurleugn e kontrollerezh Kuzul bonreizhel.
# Jean Paul

Johann Paul Friedrich Richter (Wunsiedel, 1763 – Bayreuth, 1825), anavezet evel Jean Paul, zo ur skrivagner alaman.
# Jean Philippot

Jean Philippot, ganet d'an 29 a viz Ebrel 1901 e Tilly-sur-Meuse, e departamant ar Meuse, ha marvet d'ar 5 a viz Kerzu 1995 e Naoned (Liger-Atlantel), a zo bet maer Naoned etre 1945 ha 1947. Goude bet en SFIO ez eas gant ar PCF.
# Jean René Constant Quoy

Jean René Constant Quoy, bet ganet d'an 10 a viz Du 1790 e Maillé (Vande, Bro-C'hall) hag aet da Anaon d'ar 4 a viz Gouere 1869 e Rochefort (Charente-Maritime), a oa ur c'horfadurour ha surjian-mor gall.
Pleustriñ a reas war an evnoniezh hag al loenoniezh ivez.

## Listenn al laboused studiet gantañ

* A
    Anarhynchus,
* B
    baou belost gwenn (Parabuteo leucorrhous),
* C
    Columba vitiensis,
* G
    Geranoaetus polyosoma, Gerygone igata, glazaour Buru (Oriolus bouroensis),
* M
    Malurus leucopterus, Mulleripicus fulvus,
* R
    Rollandia rolland.

## Notennoù ha daveennoù

* ↑ Ober a reer gant ar berradur Quoy e metoù al loenoniezh.
* 1 2 3 4 5 6 7 8 9 A-gevret gant Joseph Paul Gaimard.
# Jean Perrin

Jean Perrin (30 a viz Gwengolo 1870 e Lille, e Bro-C'hall - 17 a viz Ebrel 1942 e New York, e Stadoù-Unanet Amerika) a oa ur fizikour, kimiour ha politkour gall. Ar priz Nobel fizik en doa bet e 1926 gant dizoloadenn kempouez gouelezennadur. Labouret en deus ivez war ar gwrezlavig ha desavelet en deus niver Avogadro.
# Jean Philippe René de La Bléterie

Jean Philippe René de La Bléterie, anavezet evel La Bletterie pe la Bléterie pe la Blétrie, ganet d'ar 25 a viz C'hwevrer 1696 e Roazhon hag aet d'an Anaon d'ar 1añ a viz Even 1772 e Pariz, a oa un abad, un istorour hag un troer gallek breizhat.

## Un nebeud oberennoù
### Skrivagner

* 1732-1733 : Lettres de M*** à un ami, au sujet de la Relation du quiétisme
* 1735: Vie de l'empereur Julien
* 1748 : Histoire de l'empereur Jovien et traductions de quelques ouvrages de l'empereur Julien
* 1765 : Lettres d'un célèbre canoniste d'Italie sur la bulle Apostolicum

### Troer

* Tacitus
# Jean Racine

Jean Racine a zo bet ganet d'an 22 a viz Kerzu 1639 e La Ferté-Milon (bremañ e departamant an Aisne e Bro-C'hall), ha marvet d'ar 21añ a viz Ebrel 1699 e Pariz (Bro-C'hall).
Ur skrivagner c'hoariva gall ha gallek eo. Gant Corneille ha Molière eo skeudenn al lennegezh klasel gallek ar XVII$^{vet}$ kantved.
Un den deol ha devot e oa, dindan levezon kouent Port-Royal.

## Arbennigourien

Unan eus ar gwellañ arbennigourien war oberenn Racine eo Jean Rohou, bet kelenner e Skol-Veur Roazhon 2.

## E oberennoù

* La Thébaïde, 1664
* Alexandre le Grand, 1665
* Andromaque, 1667
* Les Plaideurs, 1668; e fentarvest nemetañ
* Britannicus, 1669
* Bérénice, 1670
* Bajazet, 1672
* Mithridate, 1673
* Iphigénie, 1674
* Phèdre, 1677
* Esther, 1689
* Athalie, 1691
* Abrégé de l'histoire de Port Royal (emb. dalif 1767)
# Jean Renoir

Jean Renoir, bet ganet d'ar 15 a viz Gwenholon 1894 e Pariz (Seine d'ar mare-se, Bro-C'hall) ha marvet d'an 12 a viz C'hwevrer 1979 e Beverly Hills (Kalifornia) (SUA), a oa ur filmaozer, ur saver senario hag un aktor gall.

## Roll-filmoù (sevenet gantañ)

* Filmoù digomz
* 1924 : Catherine (c'hoariet en devoa Jean Renoir er film-mañ a voe bannet en un doare prevez).
* 1925 : La Fille de l'eau.
* 1926 : Nana.
* 1927 :
* Sur un air de charleston, film berr,
* Marquitta,
* Une vie sans joie, kensevenet gant Albert Dieudonné.
* 1928 :
* La Petite marchande d'allumettes, film berr kensevenet gant Jean Tédesco,
* Tire-au-flanc,
* Le Tournoi dans la cité.
* 1929 : Le Bled.
* Filmoù komz
* 1931 :
* On purge bébé,
* La Chienne.
* 1932 :
* La Nuit du carrefour,
* Boudu sauvé des eaux.
* 1933 : Chotard et Cie.
* 1934 : Madame Bovary.
* 1935 : Toni.
* 1936 :
* Le Crime de Monsieur Lange,
* Partie de campagne film berr (aktor ivez),
* La vie est à nous (aktor ivez),
* Les Bas-fonds.
* 1937 : La Grande illusion.
* 1938 :
* La Marseillaise,
* La Bête humaine (aktor ivez.
* 1939 : La Règle du jeu (aktor ivez).
* 1941 :
* Tosca (kensevenet gant Carlo Koch),
* Swamp Water (kensevenet gant Irving Pichel).
* 1943 :
* The Amazing Mrs. Holliday (kensevenet gant Bruce Manning),
* This Land Is Mine.
* 1944 : Salute to France film berr kensevenet gant Garson Kanin.
* 1945 : The Southerner.
* 1946 : The Diary of a Chambermaid.
* 1947 : The Woman on the Beach.
* 1951 : The River.
* 1952 : Le Carrosse d'or.
* 1954 : French Cancan.
* 1956 : Elena et les hommes.
* 1959 :
* Le Testament du docteur Cordelier (evel daneveller er film skinwel-mañ).
* Le Déjeuner sur l'herbe
* 1962 : Le Caporal épinglé.
* 1970 : Le Petit Théâtre de Jean Renoir (evel daneveller er film skinwel-mañ).
* Notennoù ha daveennoù
* ↑ Eil doare ar film Catherine.
# Jean Richepin

Jean Richepin, bet ganet e Médéa (Aljeria) d'ar 4 a viz C'hwevrer 1849 hag aet da Anaon e Pariz d'an 12 a viz Kerzu 1926, a oa ur barzh, ur romantour hag un dramaour gall.
# Jean Ray

Jean Ray :
| Plakenn da Jean Ray ouzh e di e Gent ||
| Anv ofisiel | Jean-Raymond De Cremer |
| Anv pluenn | Jean Ray, John Flanders |
| Obererezh | Skrivagner |
| Ganedigezh | 8 Gouere 1887 Gent Flandrez |
| Marv | 17 Gwengolo 1964 Gent Flandrez |
| Yezh skrivañ | galleg, izelvroeg |
| Oberennoù pennañ ||
| Malpertuis ||
| Sinadur | |
| kemmañ |
Jean-Raymond De Cremer (Gent, 1887–1964), anavezetoc'h dre e anvioù-pluenn Jean Ray ha John Flanders, a oa ur skrivagner belgiat divyezhek. Mignon e oa d'ar skrivagner Henri Vernes.

## Oberennoù
### ♦ Jean Ray
#### Romantoù

* Malpertuis, Les Auteurs Associés, Brusel, 1943.
* La cité de l'indicible peur, Les Auteurs Associés, Brusel, 1943.
* Saint-Judas-de-la-nuit, Laffont, 1964.

#### Dastumadoù danevelloù

* Les contes du whisky, La Renaissance du Livre, Pariz, 1925.
* La croisière des ombres, Belgor, Éditions de Belgique, Brusel, 1932.
* Le grand nocturne, Les Auteurs Associés, Brusel, 1942.
* Les cercles de l'épouvante, Les Auteurs Associés, Brusel, 1943.
* Les derniers contes de Canterbury, Littérature de ce Temps, Les Auteurs Associés, Brusel, 1944.
* Le livre des fantômes, Le Roman Noir, Éditions de la Sixaine, Brusel, 1947.
* La gerbe noire, Le Roman Noir, Éditions de la Sixaine, Brusel, 1947.
* Les contes noirs du golf, Marabout - Gérard, Verviers, 1964.
* Le carrousel des maléfices, Marabout - Gérard, Verviers, 1964.

### ♦ John Flanders
#### Romantoù

* Spoken op de ruwe heide, Altiora, Averbode, 1935.
* Geheimen van het noorden, Altiora, Averbode, 1948.
* Het monster van Borough, Averbode’s Weekblad, 1948.
* Het zwarte eiland, Altiora, Averbode, 1948.

## E brezhoneg

* Doue, te ha me..., troet gant Divi-Kenan Kongar diwar Dieu, toi et moi..., Al Liamm niv. 168, 1975.

## Notennoù

* ↑ (fr) BnF. Kavet : 12 Even 2019.
a vo kavet e Wikimedia Commons.
# Gelaouenn

Gelaouenn :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Annelida |
| Kevrennad : | Clitellata |
| Urzhad : | Arhynchobdellida |
| Kerentiad : | Hirudinidae |
| Genad : | Hirudo |
| Anv skiantel ||
| Hirudo medicinalis Linnaeus, 1758 ||
| D'ar vevoniezh e tenn ar pennad-mañ. ||
Ar c'helaouenn, pe gwaderez, (Hirudo medicinalis) zo un divellkeineg arvevat a vev en dour.
En em vagañ a ra diwar gwad hag implijet e vez e medisinerezh abaoe an henamzer.
# Gelderland

Gelderland zo unan eus an 12 proviñs a ya d'ober an Izelvroioù. Arnhem eo ar gêrbenn.

## Kumunioù Gelderland

53 kumun zo e Gelderland.
* Aalten
* Apeldoorn
* Arnhem
* Barneveld
* Berg en Dal (krouet e 2015 diwar unanaiñ kumunioù Groesbeek, Millingen aan de Rijn hag Ubbergen)
* Berkelland
* Beuningen
* Bronckhorst
* Brummen
* Buren
* Culembourg (Culemburg)
* Doesburg
* Doetinchem
* Druten
* Duiven
* Ede
* Elburg
* Epe
* Ermelo
* Geldermalsen
* Harderwijk
* Hattem
* Heerde
* Heumen
* Lingewaal
* Lingewaard
* Lochem
* Maasdriel
* Montferland
* Neder-Betuwe
* Neerijnen
* Nijkerk
* Nimègue (Nijmegen)
* Nunspeet
* Oldebroek
* Oost Gelre
* Oude IJsselstreek
* Overbetuwe
* Putten
* Renkum
* Rheden
* Rozendaal
* Scherpenzeel
* Tiel
* Voorst
* Wageningue (Wageningen)
* West Maas en Waal
* Westervoort
* Wijchen
* Winterswijk
* Zaltbommel
* Zevenaar
* Zutphen

## Istor

Dont a ra ar broviñs eus stadoù kozh en Impalaeriezh Santel hag hec'h anv eus kêr Geldern, nepell, en Alamagn. Hervez ar vojenn e voe anvet gant aotrouien Pont, a lazhas un dragon en 878 hag a roas d'ar gêr an anv a glevjont digant an aerouant o vervel : "Gelre!"
Kontelezh Gelder a deuas eus ar pagus frank Hamaland, en XIvet kantved, e kastilli ar vro en-dro da Roermond ha Geldern. Konted Gelre a gemeras broioù Betuwe ha Veluwe, ha dre zimeziñ, kontelezh Zutphen.

## Pennad kar

* proviñsoù an Izelvroioù
# Gela (stêr)

Ar stêr Gela zo ur stêr eus Sikilia hag a ya da aberiñ er Mor Kreizdouar nepell diouzh kêr Gela.
# Gelao

Ar c’helaoed (gelaoeg: Klau, sinaeg: 仡佬族 Gēlǎozú) a zo unan eus ar 56 minorelezh c’houenel anavezet gant Republik Pobl Sina. 438.200 ez int hag o chom e kornôg provins Guizhou emaint dreist holl. Un nebeud anezho a vev e poviñsoù Guangxi, Yunnan ha Sichuan. E Viet-Nam e kaver anezho ivez, e proviñs Hà Tuyen Taoat ez int.

## Yezh

D’ar familh Taiek-Kadaiek e perc’hen ar gelaoeg. N’eo mui komzet nemet gant un nebeud eus ar c’helaoed. Disheñvel an eil ouzh eben ez eo rannyezhoù gelaoek ha gant ar mandarineg e vez graet evel ul lingua franca.

## Gwelet ivez

* Yezhoù Sina
# Gelasius II

Gelasius II Pab an Iliz katolik roman :
| Ganedigezh | tro 1060 Gaeta |
| Dilennet da bab | 24 a viz Genver 1118 |
| Tronidigezh | 10 a viz Meurzh 1118 |
| Dibenn e baboni | 28 a viz Genver 1119 |
| En e raok | Paskal II |
| War e lerc'h | Kallistus II |
| Eneppab | Gregor VIII |
| Roll ar bibien : kronologiezh · hervez al lizherenneg ||
| kemmañ |
Gelasius II (e latin : Gelasius II), Giovanni Coniulo e anv-tiegezh, ganet e-tro 1060 e Gaeta ha marvet d'an 28 a viz Genver 1119, a oa bet dilennet da bab an Iliz katolik roman d'ar 24 a viz Genver 1118.
# Gelbressée

Gelbressée (e walloneg: Djerbussêye) a zo e proviñs Namur e Belgia . Ur gumun e oa gwechall; gant lezenn 1977 eo deut da vout ur rann eus kumun Namur.
a vo kavet e Wikimedia Commons.
# Gelasius Iañ

Gelasius Iañ Pab an Iliz katolik roman :
| Ganedigezh | Afrika roman pe Roma |
| Dilennet da bab | 492 |
| Dibenn e baboni | 21 a viz Du 496 |
| En e raok | Feliks III |
| War e lerc'h | Anastasius II |
| Roll ar bibien : kronologiezh · hervez al lizherenneg ||
| kemmañ |
Gelasius Iañ (e latin: Gelasius), ganet en Afrika roman pe e Roma ha marvet d'an 21 a viz Du 496, a oa bet dilennet da bab an Iliz katolik roman e 492.